Source: http://docplayer.hu/17775669-H-a-t-a-r-o-z-a-t-helyt-adok.html
Timestamp: 2018-06-21 14:49:36+00:00

Document:
H A T Á R O Z A T. helyt adok, - PDF
Download "H A T Á R O Z A T. helyt adok,"
1 ORSZÁGOS RENDŐRFŐKAPITÁNY PAPP KÁROLY r. altábornagy Szám: /943- /2014.P. Tárgy: rendőri intézkedés elleni panasz elbírálása H A T Á R O Z A T A Rendőrségről szóló évi XXXIV. törvény (továbbiakban: Rtv.) 92. (1) bekezdésében biztosított jogkörömnél fogva F. D. (szám alatti lakos) panaszos képviseletében dr. F.T. által benyújtott panasz tárgyában folytatott eljárás során figyelemmel az Rtv. 93/A. (7) bekezdésére, továbbá a Független Rendészeti Panasztestület (továbbiakban: Panasztestület) 437/2015. (XI. 26.) számú állásfoglalásának megállapításaira a rendőri intézkedés elleni panasznak a ruházatátvizsgálás módja tekintetében helyt adok, minden egyéb tekintetben a panaszt elutasítom. A határozat ellen az Rtv. 93/A. (9) bekezdése alapján figyelemmel a közigazgatási hatósági eljárás és szolgáltatás általános szabályairól szóló évi CXL. törvény (a továbbiakban: Ket.) 100. (1) bekezdés a) és e) pontjára, valamint a 109. (1) bekezdés a) pontjára fellebbezésnek helye nincs, annak felülvizsgálata közvetlenül kérhető a bíróságtól. A keresetlevelet az Országos Rendőr-főkapitányságnál a Fővárosi Közigazgatási és Munkaügyi Bíróságnak címezve (1255 Budapest, Pf.: 117.) a felülvizsgálni kért határozat közlésétől számított harminc napon belül lehet benyújtani, vagy ajánlott küldeményként postára adni. (A Polgári perrendtartásról szóló évi III. törvény (továbbiakban: Pp.) 330. (2) bekezdése; Ket (1) bekezdés a) pontja). A határozatot kapják: 1) F. D., panaszos jogi képviselője útján 2) Független Rendészeti Panasztestület 3) Rendőr-főkapitányság vezetője 4) Irattár Cím: 1139 Budapest, Teve u. 4-6.; 1903 Budapest, Pf. 314/15 Telefon: +36 (1) , ; Fax: +36 (1) ,
2 2 I N D O K O L Á S I. F. D. (továbbiakban: panaszos) képviseletében dr. F. T. jogi képviselő (továbbiakban: jogi képviselő) október 27-én postai úton terjesztette elő panaszbeadványát, a panaszos és társával szemben október 10-én foganatosított rendőri intézkedéssel előállítással kapcsolatosan. A panaszbeadvány szerint a panaszost és társát október 10-én óra körüli időben rendőrök igazoltatták, majd a Rendőr-főkapitányság Rendőrkapitányságra (továbbiakban: Rendőrkapitányság) előállították, ahonnan őket október 11-én és óra közötti időben szabadították. A jogi képviselő beadványában kifejtette, hogy a panaszos és társa a jelzett napon egy választási plakátra írva fejezték ki politikai véleményüket, amely magatartásukat sajtóinformációk szerint térfigyelő-kamerán észlelték. A helyszínre érkező rendőrök a panaszost és társát igazoltatták, majd azt a tájékoztatást kapták, hogy elő fogják őket állítani, azonban ennek pontos okát a rendőrök nem közölték. A jogi képviselő álláspontja szerint a panaszos és társa cselekménye nem adott jogalapot az előállítás foganatosítására, mivel a helyszínen a bűncselekmény elkövetésének gyanúja nem állt fenn, a jogalap nélküli előállítás pedig indokolatlanul hosszú ideig tartott. A jogi képviselő állítása szerint az előállítás során mindenféle indok és ténybeli alap nélkül került sor a panaszos és társa levetkőztetésére. A panaszost olyképpen vetkőztették le (nő előtt), hogy magán alsóneműt (bugyit, melltartó nélkül) és zoknit tarthatott csak. A panaszos társának pedig akként kellett (férfi előtt) meztelenre vetkőznie, hogy amikor alsónadrágban volt, azt is letolatták vele. A jogi képviselő a panaszbeadványban kifejtette, hogy a panaszostól és társától ezt megelőzően már minden tárgyat elvettek, ami cselekményükkel kapcsolatba hozható volt, nem volt arra semmilyen konkrét tényadat, hogy ön, vagy másra veszélyes magatartást fognak kifejteni, továbbá arra sem, hogy maguknál olyan tárgyat tartanak, melynek birtoklása bűncselekmény lenne, vagy veszélyes lenne a közbiztonságra. A beadványban foglaltak alapján a jogi képviselő a rendőri intézkedés kapcsán az alábbiakat sérelmezte: 1. az előállítást; 1/a) az előállítás jogalapját; 1/b) az előállítás okával kapcsolatos tájékoztatás elmaradását; 1/c) az előállítás időtartamát; 2. a ruházatátvizsgálás módját; II. A Panasztestület a sérelmezett rendőri intézkedéssel kapcsolatban kialakított állásfoglalásában megállapította, hogy a rendőri intézkedés érintette a panaszosnak a Magyarország Alaptörvénye II. cikkében foglalt emberi méltósághoz való jogát, a IV. cikkében foglalt személyi szabadsághoz, VI. cikkében rögzített személyes adatok védelméhez fűződő jogát, illetve a XXIV. cikkében foglalt tisztességes eljáráshoz fűződő alapvető jogát.
3 3 A Panasztestület vizsgálata során megállapította, hogy jogszerű volt a panaszos és társával szemben foganatosított igazoltatás, a tettenérés feltételei fennálltak, ezért előállításuk az Rtv. 33. (1) bekezdés a) pontja szerint jogszerű volt. Ugyanakkor az előállítás időtartamával kapcsolatban a Panasztestület arra az álláspontra jutott, hogy az szükségtelenül elhúzódott, ezáltal sérült a panaszosok személyes szabadságához fűződő joga. A Panasztestület indokoltnak tartotta megállapítani a panaszos és társa tisztességes eljáráshoz fűződő jogának sérelmét is, mivel a rendőrségi iratok alapján kétség merült fel azzal kapcsolatban, hogy a panaszost és társát tájékoztatták az előállítás okáról. A Panasztestület megállapította továbbá a panaszos és társa emberi méltósághoz való jogának sérelmét a befogadáskor végzett levetkőztetésük miatt. A Panasztestület álláspontja szerint a megvalósult alapjogsértés elérte a súlyosság azon fokát, amely indokolttá tette a panasz és az állásfoglalás megküldését az országos rendőrfőkapitánynak. III. A Ket. 50. (1) bekezdésében foglalt tényállás tisztázási kötelezettség keretében a hatóság az alábbi bizonyítási eszközök tartalmát vette figyelembe október 27-én postai úton előterjesztett panaszbeadvány; - /2014.P. számú összefoglaló jelentés; - előállító helyiségben történő elhelyezéskor kitöltendő nyilatkozatok és annak részét képező nyomtatványok az előállító helyiségben elhelyezett fogvatartott személyekről, letéti tárgyakról készült jegyzőkönyvek; - /2014.P. számú jelentés; - /2014.ált. számú összefoglaló jelentés; - /2014.ált. számú jelentés; ált. számú összefoglaló jelentés; - Sz. A. r. törzsőrmester által készített /2014. id. számú rendőri jelentés; - V. N. r. törzsőrmester által készített /2014.id. számú rendőri jelentés; - /2014. P. számú szakmai álláspont. A lefolytatott közigazgatási hatósági eljárás során a panaszos jogi képviselője által előterjesztett panaszában megfogalmazott állításokat alátámasztó további bizonyítási indítványt, egyéb nyilatkozatot, illetőleg bizonyítékot a hatóság részére nem szolgáltatott. Jelen eljárásban az intézkedő rendőrök által tett jelentésekben foglalt nyilatkozatokon túl egyéb bizonyíték nem merült fel, ugyanakkor a rendelkezésre álló bizonyítékok alapján eleget lehetett tenni a Ket. 50. (1) bekezdésben figyelemmel a Ket. 50. (5) bekezdésének első mondatára előírt tényállás tisztázási kötelezettségnek. Ezek alapján a Pp (1) bekezdés szerint a rendőri jelentés közokirati jellegére tekintettel, az abban foglalt tények ellenkezőjére vonatkozó bizonyíték hiányában, döntésem meghozatalánál a rendőri jelentésekben foglaltakat vettem alapul. Ezen álláspontom kialakításánál figyelemmel voltam több korábbi bírósági ítéletre és döntésre is. (1/2004.
4 4 Büntető jogegységi határozat, BH , Egri Közigazgatási és Munkaügyi Bíróság 9.K /2013/7. számú ítélete.) IV. A rendőri intézkedés ellen a panaszos által megfogalmazott sérelmek kapcsán álláspontom a következő: 1. Előállítás 1/a) Előállítás jogalapja Az Rtv. 33. (1) bekezdés a) pontja szerint A rendőr a további intézkedés megtétele céljából elfogja és az illetékes hatóság elé állítja azt, akit szándékos bűncselekmény elkövetésén tetten értek. A Büntető Törvénykönyvről szóló évi C. törvény (továbbiakban: Btk.) 371. (1) bekezdés alapján, figyelemmel a (2) bekezdés a) pontjában foglaltakra Aki idegen vagyontárgy megsemmisítésével vagy megrongálásával kárt okoz, rongálást követ el. A büntetés vétség miatt egy évig terjedő szabadságvesztés, ha a rongálás kisebb kárt okoz. A jogi képviselő megítélése szerint a panaszos előállítása jogszerűtlen volt, mivel a cselekménye nem volt jogsértő, tekintettel arra, hogy a panaszos az intézkedés időpontjában fennálló kampányidőszakban egy jelölt személyére vonatkozó politikai véleményét fejezte ki, illetőleg a helyszínen a bűncselekmény egyszerű gyanúja sem volt megállapítható, figyelemmel a szabálysértési értékhatárra, valamint arra, hogy magatartását nem falfirka elhelyezésével valósította meg. V. N. r. törzsőrmester által készített /2014. id. számú rendőri jelentés szerint október 10-én a Rendőrkapitányság illetékességi területén térfigyelő szolgálatot látott el, amikor óra körüli időben rádión azt a tájékoztatást kapta, hogy a kereszteződésben telepített térfigyelő kamerán keresztül észlelve az ott található hirdető táblára felhelyezett plakátokat a panaszos és társa megrongálta oly módon, hogy azokat filctollal és festékes ecsettel megrajzolták. Erre figyelemmel a panaszost és társát órakor a rendőrök elfogták és a Rendőrkapitányságra előállították. A /2014.ált. számú összefoglaló jelentés szerint az intézkedő rendőrök a helyszínen megállapították, hogy a panaszos az ott elhelyezett polgármester jelölt választási plakátjánál guggolt miközben obszcén és sértő feliratot írt. A panaszost és társát a rendőrök igazolásra szólították fel, amelynek eleget tettek, továbbá a felírat készítéséhez használt eszközöket a rendőri felszólítást követően önként előadták. A hivatkozott jogszabályhelyek, valamint rendőrségi iratok alapján egyértelműen megállapítható, hogy a panaszos előállítására azért került sor, mert vele szemben kisebb kárt okozó rongálás vétsége miatt felmerült a Btk (1) bekezdésébe ütköző és a (2) bekezdés a) pontjában rögzített bűncselekmény elkövetésének gyanúja, amelyre tekintettel a rendőrök indokoltnak tartották a panaszos kapitányságra történő előállítását, figyelemmel
5 5 arra, hogy a bűncselekmény elkövetésének gyanúját további eljárási cselekmények foganatosításával megerősítsék, vagy kizárják. A leírtakra tekintettel, a panaszossal szemben fennállt a bűncselekmény elkövetésének rendőri intézkedéshez minimálisan szükséges gyanúja, így az azonnali eljárási cselekmények foganatosítása érdekében a rendőrök jogszerűen állították elő a panaszost, ezért a panasz alaptalan. 1/b) Az előállítással kapcsolatos tájékoztatási kötelezettség elmaradása Az Rtv. 20. (2) bekezdés alapján A rendőr az intézkedés megkezdése előtt - ha az a rendőri intézkedés eredményességét veszélyezteti, az intézkedés befejezésekor - köteles nevét, azonosító számát, valamint az intézkedés tényét és célját szóban közölni. Az V. és VI. fejezetben foglalt intézkedések, illetve kényszerítő eszközök alkalmazását követően a rendőr köteles az intézkedés alá vont személyt tájékoztatni az e törvény szerinti panasz lehetőségéről és előterjesztésére nyitva álló határidőről. Az Rtv. 33. (4) bekezdés értelmében Az előállítottat szóban vagy írásban az előállítás okáról tájékoztatni kell, és az előállítás időtartamáról részére igazolást kell kiállítani. A jogi képviselő kifogásolta, hogy a panaszossal nem közölték előállításának okát. A /2014. P. számú összefoglaló rendőri jelentés tartalmazza, hogy az intézkedés során a rendőrök közölték a panaszossal és társával, hogy az általuk elkövetett cselekmény miatt elfogják őket és előállítják a Rendőrkapitányságra a további szükséges eljárási cselekmények lefolytatása céljából. A /2014.ált. számú összefoglaló rendőri jelentés szerint a Rendőrkapitányságon a készenléti csoportvezető a panaszost és társát szóban tájékoztatta, hogy milyen cselekmény elkövetésével gyanúsíthatóak. A Panasztestület állásfoglalásában kifejtette, hogy a megküldött rendőrségi iratokból mindig az intézkedés időpontjához legközelebbi jelentést tekinti hitelesnek, ilyet azonban a rendőrség nem bocsátott a rendelkezésére. A Panasztestület gyakorlata szerint, amennyiben a rendőrség a panasz tartalmának megismerését követően nem cáfolja a panaszos állítását illetőleg a rendelkezésre álló körülmények nem támasztanak kétséget azzal kapcsolatban, úgy a Panasztestület a döntését a panaszosi állításra alapozza. Erre figyelemmel a Panasztestület úgy foglalt állást, hogy az előállításra vonatkozó hiányos rendőrségi dokumentáció melyet az időben későbbi keltezésű, ezáltal kevésbé hitelesnek tekinthető jelentések nem pótolhatnak kétséget támaszt azzal kapcsolatban, hogy a panaszosok tájékoztatták az előállítás okáról, ezért a Panasztestület indokoltnak tartotta a panaszosok tisztességes eljáráshoz fűződő alapjogának sérelmét megállapítani. A Panasztestület állásfoglalásában kifejtett fenti megállapításával az alábbiak értelmében nem értek egyet. A rendőrségi dokumentációk, valamint a hivatkozott törvényhelyek alapján megállapítható, hogy a panaszost az előállítás okáról mind a helyszínen, mind a
6 6 Rendőrkapitányság épületében szóban tájékoztatták, továbbá az előállított személy előállító helyiségben történő elhelyezésekor a szóbeli tájékoztatás megtörténtéről, hozzátartozó, egyéb személy értesítéséről és az írásos tájékoztató átvételéről szóló Nyilatkozat tanúsága szerint amely az intézkedés napján került kiállításra és amelyet a panaszos aláírásával, október 10-én órakor ellátott e kötelezettség kétséget kizáróan írásban is végrehajtásra került, így az erre vonatkozó panasz alaptalan. 1/c) Az előállítás időtartama Az Rtv. 15. (1) bekezdése alapján A rendőri intézkedés nem okozhat olyan hátrányt, amely nyilvánvalóan nem áll arányban az intézkedés törvényes céljával. Az Rtv. 33. (3) bekezdése alapján A rendőrség az előállítással a személyi szabadságot csak a szükséges ideig, de legfeljebb 8 órán át korlátozhatja. Ha az előállítás célja még nem valósult meg, indokolt esetben ezt az időtartamot a rendőri szerv vezetője egy alkalommal 4 órával meghosszabbíthatja. Az előállítás időtartamát a rendőri intézkedés kezdetétől kell számítani. A jogi képviselő álláspontja szerint az előállítás időtartama indokolatlanul hosszú ideig tartott. A előállításról kiállított nyilatkozat szerint a panaszos előállítása október 10-én órától október 11-én óráig tartott. A panaszos előállító helyiségbe órakor került elhelyezésre. A /2014.P. számú jelentés tartalmazza, hogy ez idő alatt került sor a panaszos kapitányságra történő beszállítására, nyilatkoztatására, ruházatátvizsgálására, előállító helyiségbe történő elhelyezésére, kihallgatására, nyilvántartásba vételére. A Panasztestület állásfoglalásában kifejtette, hogy az elvégzett cselekményekhez viszonyítva indokolatlanul eltúlzottnak tartotta a panaszosok megközelítőleg 4 és fél órán át tartó előállítását, A Panasztestület álláspontja szerint az előállítás időtartama figyelemmel az Rtv ban előírt arányossági követelményre meghaladta az elérni kívánt célhoz szükséges időt, ezért sérült a panaszosok személyi szabadsághoz való joga. A Panasztestület állásfoglalásában kifejtett fenti megállapításával az alábbiak értelmében nem értek egyet. A /2014.P. számú jelentés tartalmazza, hogy a bűncselekmény miatt előállított személyek esetében valamennyi, a különböző normákban előírt adminisztrációs jellegű cselekményt, illetve nyomozási cselekményt elvégezték. Az elvégzett cselekmények különösen a nyomozási cselekmények időigényesek, amely nem csupán azt jelenti, hogy maguk a reálcselekmények hosszabb időt vesznek igénybe, hanem azt is, hogy azok az iratokon szereplő időigényen, azaz az ún. hasznos időn túl szellemi, szervezési előmunkálatokat igényelnek. Az emberekkel történő foglalkozás sem értékelhető csupán a hasznos idő holt idő dimenziójában, hiszen az érintettekkel az eljárási cselekményeken túl is kommunikálni kell, e nélkül krimináltaktikailag egy kihallgatás jól el sem végezhető (például a házkutatásra előzetesen fel kell készülni, a címet meg kell keresni, a jegyzőkönyvet össze kell gyűjteni, a szolgálati gépjárművet fel kell venni, azt le
7 7 kell adminisztrálni, stb.). Ezek a Panasztestület álláspontja szerint holt idő -nek számítanak, holott e nélkül az érdemi nyomozási cselekmények nem végezhetőek el. A jogalkotó azért biztosított az előállítás időtartamára 8 órát, amely négy órával meghosszabbítható, mert bizonyos időn belül az eljárási cselekmények jól és pontosan nem végezhetőek el. A hivatkozott törvényhelyek, valamint rendőrségi iratok alapján e sérelemmel kapcsolatosan megállapítható, hogy az előállítás, mint rendőri intézkedés csak az adatok felvitelét, illetőleg a tényállás rögzítését foglalja magába, így az érdemi döntést nem eredményez, a panaszos előállítása során az Rtv ában meghatározott arányossági követelményeknek megfelelően végrehajtott eljárási cselekmények foganatosítása megtörtént, annak időtartama nem volt objektíve elhúzódó, ezért a panasz e tekintetben alaptalan. 2. Ruházatátvizsgálás módja Az Rtv. 29. (6) bekezdés értelmében A rendőr az igazoltatott személy ruházatát, járművét átvizsgálhatja, ha azt a személyazonosság megállapítása, a közrendet, a közbiztonságot fenyegető veszély elhárítása, bűncselekmény vagy szabálysértés elkövetésének gyanúja szükségessé teszi. Az Rtv. 31. (1) bekezdés alapján Akivel szemben személyi szabadságot korlátozó intézkedést foganatosítanak, annak ruházatát a rendőr a támadásra vagy az önveszély okozására alkalmas tárgy elvétele végett, előzetes figyelmeztetés után átvizsgálhatja. A (2) bekezdés szerint A ruházat átvizsgálását - halaszthatatlan eset kivételével - az intézkedés alá vonttal azonos nemű személy végezheti. Az intézkedés nem történhet szeméremsértő módon. Az Rtv. 15. (1) bekezdés szerint A rendőri intézkedés nem okozhat olyan hátrányt, amely nyilvánvalóan nem áll arányban az intézkedés törvényes céljával. A (2) bekezdés alapján Több lehetséges és alkalmas rendőri intézkedés, illetőleg kényszerítő eszköz közül azt kell választani, amely az eredményesség biztosítása mellett az intézkedéssel érintettre a legkisebb korlátozással, sérüléssel vagy károkozással jár. Az Rtv. 16. (4) bekezdés értelmében A rendőr nem alkalmazhat kínzást, kényszervallatást, kegyetlen, embertelen vagy megalázó bánásmódot, az erre vonatkozó utasítást köteles megtagadni. Az Rtv. 18. (4) bekezdés szerint A rendőrségi fogdába történő befogadáskor, amennyiben a rendelkezésre álló adatokra, illetve a befogadás körülményeire vagy a fogvatartott viselkedésére tekintettel alapos okkal feltételezhető, hogy a fogvatartott saját vagy más életének, testi épségének veszélyeztetésére alkalmas tárgyat tart magánál, az élet, testi épség védelme, továbbá a bűncselekmény megelőzése érdekében a fogvatartott testét, erre vonatkozó előzetes figyelmeztetést követően - a testüregekre is kiterjedően - át kell vizsgálni. Az (5) bekezdés alapján A fogvatartott testének átvizsgálása nem történhet szeméremsértő módon, és az átvizsgálás alatt más fogvatartott, illetve a fogvatartottal ellentétes nemű személy nem lehet jelen.
8 8 A (6) bekezdés értelmében A testüregek átvizsgálását csak orvos végezheti, amelynek során a vizsgálatot végző orvoson kívül a vizsgálat elvégzésében közreműködő egészségügyi dolgozó, valamint a vizsgált személlyel azonos nemű rendőr lehet jelen. Az Rtv. 97. (1) bekezdés b) pontja alapján ruházatnak kell tekinteni az intézkedéssel érintett személy testén viselt, illetőleg az intézkedés helyszínén nála lévő, vagy a közvetlen felügyelete alatt, illetve rendelkezésére álló ruházat, csomag és tárgy. A rendőrség szolgálati szabályzatáról szóló 30/2011. (IX. 22.) BM rendelet (továbbiakban: Szolgálati Szabályzat) 31. (7) bekezdés szerint Elhelyezéskor a fogvatartottat nyilatkoztatni kell sérüléséről, esetleges panaszáról. Betegség vagy sérülés esetén orvosi ellátásban kell részesíteni, ruházatát támadás vagy önveszély okozására alkalmas tárgy elvétele céljából a felügyeletet ellátó rendőrnek át kell vizsgálnia. A ruházat átvizsgálását a fogvatartottal ellentétes nemű személy nem végezheti, valamint nem lehet jelen, kivéve, ha az átvizsgálás technikai eszközzel történik. A (8) bekezdés alapján Az előállítás biztonsági követelményeire figyelemmel, valamint az esetleges önkárosítás megelőzése érdekében az előállító helyiségben a fogvatartott saját tulajdonú alsó- és felsőruházatát nadrágszíj nélkül, lábbelijét cipőfűző nélkül tarthatja magánál. A rendőri intézkedések gyakorlati végrehajtásának alapvető taktikáiról szóló 18/2008. (OT. 10.) ORFK utasítás mellékleteként kiadott, a rendőri intézkedések gyakorlati végrehajtásának alapvető taktikái című módszertani útmutató 6.4. pontja alapján az előállító egységben történő elhelyezést megelőzően végrehajtott, támadás vagy önveszély okozására alkalmas tárgy elvételére irányuló ruházatátvizsgálást úgy kell végrehajtani, hogy az a személyi szabadságában korlátozott személy alsóruházatának alsónadrág, melltartó, fehérnemű levételével nem járhat, az esemény valamennyi releváns körülményére (a jogsértő cselekmény jellegére, helyszínére) tekintettel kell lenni. A jogi képviselő kifogásolta a panaszos és társa levetkőztetését, melynek keretében a panaszost úgy vetkőztették le (női rendőr előtt), hogy alsóneműt (bugyit, melltartó nélkül) és zoknit tarthatott csak magán. A /2014.ált. számú összefoglaló rendőri jelentés tartalmazza, hogy az elhelyezés során részletes ruházatátvizsgálás történt, a panaszossal szemben P. K. r. zászlós hajtotta végre. A panaszost felszólította, hogy pakolja ki zsebeiből a nála lévő dolgokat, majd a felső és alsó ruházatát vegye le, a fehérnemű kivételével. A felszólításnak a panaszos eleget tett és önként levette ruházatát. A felső ruházata egy ruhadarab volt, amely alatt nem viselt fehérneműt, majd levetette alsó ruházatát, a fehérneműt magán hagyva. Ezt követően a levett ruhadarabokat P. K. r. zászlós egyenként átvizsgálta. Mivel egyértelműen megállapítható volt, hogy nem birtokol olyan eszközt, melyet az előállítóban nem tarthat magánál, továbbá sérülés nem volt látható a testén, ezért felszólították, hogy öltözzön fel. A ruházatátvizsgálás során P. K. r. zászlós testi kontaktust nem létesített, nem érintkezett a levetkőzött panaszossal. A /2014.P. számú rendőri jelentés kifejti, hogy a panaszossal és társával szemben végrehajtott ruházatátvizsgálás módja az előállítás okát és a körülményeket is figyelembe véve aránytalan, és ezáltal szakszerűtlen volt, mivel a hivatkozott jogszabályok nem teszik lehetővé a rendőri szakzsargonban használt ún. vetkőztetés lefolytatását, még akkor sem, ha annak biztonsági előnyei mellett a rejtett tárgyak testi kontaktus nélküli kiszűrésére is alkalmasabbak, mint a hagyományos ruházatátvizsgálás.
9 9 E sérelemmel kapcsolatban a Panasztestület állásfoglalásában rögzíti, hogy a ruházatátvizsgálás az intézkedés alá vont ruházatának tapintás útján történő átvizsgálását jelenti úgy, hogy a ruházat az érintett személy testfelületén marad. Mivel a panaszost és társát előállították, tehát személyi szabadságot korlátozó intézkedés alatt álltak, és előállító helyiségben helyezték el őket, ezért az Rtv. 31. (1) bekezdése és a Szolgálati Szabályzat 31. (7) bekezdése megfelelő jogalapot biztosított ruházatuk ilyetén való átvizsgálására, amely azonban semmiképp sem járhatott volna a ruhadarabok levételével, az intézkedés alá vont személyek vetkőztetésével. Erre figyelemmel a Panasztestület megállapította, hogy a befogadáskor végzett ruházatátvizsgálás módja (a panaszos levetkőztetése) aránytalan és szakszerűtlen volt, ezért az ilyen átvizsgálás az Alaptörvény III. cikkében tilalmazott megalázó bánásmódnak minősül, mely súlyos mértékben sértette a panaszos emberi méltósághoz fűződő jogát. A Panasztestület fent kifejtett álláspontjával egyetértek, tekintettel arra, hogy a fent hivatkozott Rtv. 31. (1) bekezdésben, valamint a Szolgálati Szabályzat 31. (7) és (8) bekezdésben foglaltak szerint a ruházatátvizsgálást tapintás útján testfelületen történő viselés mellett kell végrehajtani. A személyi szabadságukban korlátozott személyek ilyen alaposságú átvizsgálására, mint ahogy az a panaszossal szemben végrehajtásra került, kizárólag rendőrségi fogdába történő befogadás során van lehetőség az Rtv. 18. (4)-(6) bekezdései alapján, amely nem azonos az Rtv. 31. (1) bekezdésében rögzített ruházatátvizsgálás fogalmával. A fentiekre tekintettel, a benyújtott panasz a ruházatátvizsgálás módja tekintetében megalapozott. V. A Panasztestület a sérelmezett rendőri intézkedéssel kapcsolatban kialakított állásfoglalásában vizsgálat tárgyává tette a panaszossal szemben eljáró rendőrök intézkedési kötelezettségét. Tekintettel arra, hogy a jogi képviselő az intézkedési kötelezettséget nem sérelmezte, ezért azt érdemben nem vizsgáltam. Ezzel kapcsolatosan a Fővárosi Törvényszék már korábbi 20.K /2011/8. számú ítéletében kimondta, hogy A bíróság e körben jegyzi meg, hogy az alperesi határozat kizárólag a felperes panaszában foglaltakra kell, hogy reagáljon függetlenül attól, hogy a Független Rendészeti Panasztestület esetlegesen a felperes panaszát meghaladóan más jellegű jogkérdésekben is állást foglal. A Kúria Kfv.III /2013/4. számú ítélete a fentieket alátámasztja, amely szerint ( ) Az FRP-nek az előállítás időtartamára vonatkozó megállapításra nézve rögzítette, hogy e körben a felperes nem terjesztett elő panaszt, ezért annak jogszerűségéről nem kellett döntenie. Mindezek alapján a rendelkező részben foglaltak szerint határoztam. Hatásköröm és illetékességem az Rtv. 92. (1) bekezdése, illetve a 93/A. (6) és (7) bekezdésein alapul.
10 10 A határozat az alábbi jogszabályokon alapul: - a Polgári perrendtartásról szóló évi III. törvény 330. (2) bekezdés; - a közigazgatási hatósági eljárás és szolgáltatás általános szabályairól szóló évi CXL. törvény 100. (1) bekezdés a) és e) pontja, 109. (1) bekezdés a) pontja, 50. ; - a Rendőrségről szóló évi XXXIV. törvény 92. (1) bekezdés, 93/A. (7), (9) bekezdés, 33. (1) bekezdés a) pontja, 20. (2) bekezdés, 33. (4) bekezdés, 15. (1) bekezdés, 33. (3) bekezdés, 29. (6) bekezdés, 31. (1), (2) bekezdés, 15. (1), (2) bekezdés, 16. (4) bekezdés, 18. (4), (5), (6) bekezdés, 97. (1) bekezdés b) pontja; - a rendőrség szolgálati szabályzatáról szóló 30/2011. (IX. 22.) BM rendelet 31. (7), (8) bekezdés; - a Büntető Törvénykönyvről szóló évi C. törvény 371. (1) bekezdés, (2) bekezdés a) pontja. Budapest, január 11. Papp Károly r. altábornagy rendőrségi főtanácsos
Adatkezelési tájékoztató ügyfelek részre
Adatkezelési tájékoztató ügyfelek részre Hivatkozással az információs önrendelkezési jogról és az információszabadságról szóló 2011. évi CXII. törvény, a kéményseprő-ipari közszolgáltatásról szóló 2012.
Í t é l e t e t: A Budapesti II. és III. Kerületi Bíróság 17. P.III. 22 429/2001119. A MAGYAR KÖZTÁRSASÁG NEVÉBEN!
A Budapesti II. és III. Kerületi Bíróság 17. P.III. 22 429/2001119. A MAGYAR KÖZTÁRSASÁG NEVÉBEN! Budapesti II. és III. Kerületi Bíróság dr. Kárpáti József ügyvéd ( ) által képviselt Háttér Baráti Társaság
AJÁNLATKÉRÉSI DOKUMENTÁCIÓ VÁLLALKOZÁSI SZERZŐDÉS A MEZŐKOVÁCSHÁZA, VÉGEGYHÁZI ÚT 3. SZ. ALATTI INGATLANON TALÁLHATÓ ÉPÜLETEK FELÚJÍTÁSÁRA ÉS ÁTALAKÍTÁSÁRA, ÚT- ÉS KERÍTÉSÉPÍTÉSRE. tárgyban indult, a Kbt.

References: Pf. 314
 Bíróság 
 bíróság 
 Kúria 
 Bíróság 
 Bíróság 
 Bíróság